b'\n_START_ARTICLE_\nBorba pijetlova\n_START_PARAGRAPH_\nBorba pijetlova je krvavi sport u kojem se dva pijetla bore za dominaciju. Borbe naj\xc4\x8de\xc5\xa1\xc4\x87e zavr\xc5\xa1avaju fizi\xc4\x8dkom iscrpljeno\xc5\xa1\xc4\x87u, odnosno kada jedan od pijetlova nije u stanju pru\xc5\xbeiti otpor drugom pijetlu. Nije rijedak ni slu\xc4\x8daj da oba pijetla budu toliko fizi\xc4\x8dki iscrpljena da ne mogu nastaviti borbu i u tom slu\xc4\x8daju se borba progla\xc5\xa1ava nerije\xc5\xa1enom. Ponekad (dosta rijetko) se doga\xc4\x91a da se pijetlovi bore do smrti. U dr\xc5\xbeavama poput SAD-a, Ujedinjenog Kraljevstva, Francuske, \xc5\xa0panjolske, Filipina itd. postoji tradicija pu\xc5\xa1tanja pijetlova u borbu sa mamuzama (naj\xc4\x8de\xc5\xa1\xc4\x87e metalnim). Takve borbe \xc4\x8desto zavr\xc5\xa1avaju smr\xc4\x87u pora\xc5\xbeenog pijetla, a nerijetko i smr\xc4\x87u obje \xc5\xbeivotnije. U nekim balkanskim dr\xc5\xbeavama postoji tradicija pu\xc5\xa1tanja pijetlova u borbu sa prirodnim mamuzama.\n_START_SECTION_\nPorijeklo\n_START_PARAGRAPH_\nBorbenost je uro\xc4\x91ena osobina pijetlova da u susretu sa pripadnicima iste vrste i istoga spola pokazuju \xc5\xbeelju za dominacijom. Ta \xc5\xbeelja za dominacijom u njihovom susretu izlazi na vidjelo u obliku fizi\xc4\x8dkog obra\xc4\x8duna koja je iskori\xc5\xa1tena za zabavu ljudi u obliku borbe. Naj\xc4\x8de\xc5\xa1\xc4\x87e je u borbe pijetlova umije\xc5\xa1ano i kockanje, tj. kla\xc4\x91enje na jednu \xc5\xbeivotinju.\n_START_SECTION_\nReakcije\n_START_PARAGRAPH_\nU SAD-u i ve\xc4\x87em dijelu Europe borba pijetlova je strogo zabranjena. Po mnogima je to strogo kr\xc5\xa1enje \xc5\xbeivotinjskih prava, a razna dru\xc5\xa1tva za za\xc5\xa1titu \xc5\xbeivotinja \xc4\x8dine sve kako bi sprije\xc4\x8dili daljnje borbe.'